FIL-PRIM'AWLA TAL-QORTI ĊIVILI ILLUM, 21 ta' Lulju 2021. John Arebi (KI 301079M) Wara l-Mandat ta' Sekwestru li jgib in-numru 182/2021 fl-ismijiet : Rat ir-rikors ta' Clifton Pitcher tat-22 ta' Ġunju 2021 għar-revoka tal-mandat ta' sekwestru fuq indikat. Rat ir-risposta ta' John Arebi. Ikkunsidrat: Safejn ir-rikors huwa bbażat fuq il-premessa li r-rikorrenti mhumiex leġittimi kontraditturi u li l-bejgħ tal-vettura kien wieħed validu, dawn jiffurmaw kwistjonijiet fil-mertu u m'għandhomx post fi proċedura kawtelatorja. Lanqas jirriżulta li l-pretenzjonijiet tas-sekwestrant huma koperti biżżejjed permezz tal-mandat ta' qbid li ppreżenta. Għalhekk ma jirriżultax li l-mandat mhuwiex prima facie ġustifikat u konsegwentement tiċħad l-ewwel talba. Ma jirriżultax li l-mandat sar b'malizja; m'hemmx lok għal penali u għalhekk tiċħad it-tieni talba. Lanqas hemm lok għall-ħruġ ta' garanzija u għalhekk tiċħad it-tielet talba. Spejjeż a kariku tar-rikorrent.